
Gynybos resursų agentūra prie Krašto apsaugos ministerijos 2026 m. birželio 12 d. Centrinėje viešųjų pirkimų informacinėje sistemoje (pirkimo Nr. 8297608) paskelbė alyvų, tepalų ir specialiųjų skysčių pirkimo atvirą konkursą, kuris vykdomas CVP IS priemonėmis, pasiekiamomis adresu https:// viesiejipirkimai.lt.
 Teikiame atsakymus į gautus klausimus: 
1 KLAUSIMAS: ,,Prašome patikslinti reikalavimą dėl prekių pakuočių.
Konkrečiai klausiame dėl 1 ir 15 pirkimo dalių. Ar teisingai suprantame, kad yra tinkamos bet kurios gamintojo originalios pakuotės formos, jeigu jų talpa neviršija 1,0 l, t. y. gali būti siūlomi lašintuvai, aerozoliai, purškiamos pakuotės ar kitos gamintojo pakuotės?“
ATSAKYMAS: 1-oje (Ginklų priežiūros alyva) ir 15-oje (Ginklų alyva, bendros paskirties) pirkimo dalyse siūlomos prekės turi būti pateikiamos gamintojo pakuotėse, kurių ženklinimas turi atitikti bendruosius prekių  ženklinimo reikalavimus, nustatytus Prekių ženklinimo ir kainų nurodymo taisyklėse, patvirtintose Lietuvos Respublikos ekonomikos ir inovacijų ministro 2002 m. gegužės 15 d. įsakymu Nr. 170 ,,Dėl Prekių ženklinimo ir kainų nurodymo taisyklių patvirtinimo“ bei jų talpa neviršija 1,0 litro dydžio. 
Taip, gali būti siūlomi lašintuvai, aerozoliai, purškiamos pakuotės ar kitos gamintojo pakuotės.

2 KLAUSIMAS: ,,Norime paklausti, ar alyva turi turėti patvirtinimą Nato kodo ar užtenka, kad ji atitinka. Pvz.: pridedu Orlen alyvos aprašymą, kuri yra specialiai tam sukurta alyva ir gamintojas deklaruoja, kad ji atitinka, net pavadinimas jos pagal nato kodą. Ar galima tokią siūlyti?“
ATSAKYMAS: Tose pirkimo dalyse, kuriose nurodytas tik NATO kodas ir nėra nurodyta, kad gali būti siūlomas lygiavertis produktas, siūlomas produktas turi turėti patvirtintą NATO kodą. 

3 KLAUSIMAS: ,,19 pozicijoje prašote pateikti variklinę alyvą SAE 0W-30, API CK-4. Variklinės alyvos klampa SAE 0W-30 daugiausiai naudojama lengviesiems automobiliams, krovininiams automobiliams dažniausiai naudojama alyva SAE 5W-30, 10W-30. Gal padaryta klaida ir neteisingai nurodyta alyvos klampa? Rinkoje variklinių alyvų SAE 0W-30, API CK-4 yra vos keli produktai, todėl reikalaujant siūlyti tokių charakteristikų tepalus stipriai ribojama konkurencija.“
ATSAKYMAS: 19-oje  (Variklinė alyva 0W-30) pirkimo dalyje Perkančioji organizacija planuoja įsigyti prekę, kuri turi atitikti pirkimo dokumentų 1 priede ,,Alyvų, tepalų ir specialiųjų skysčių techninė specifikacija“ nustatytus techninius reikalavimus prekei. Ši alyva bus naudojama specialios paskirties kovinei technikai, kurios dokumentacijoje reikalaujamas alyvos klampos laipsnis yra 0W-30.

4 KLAUSIMAS: ,,31 pozicijoje prašote pateikti aušinimo skystį su reikalavimais DTFR 29D110 (MB 326.3) arba MAN 324 SNF, arba lygiavertis. Klausimas ar siūlomas produktas turi turėti oficialų OEM (OEM – original equipment manufacturer) patvirtinimas (aprobacija) DTFR 29D110 (MB 326.3) arba MAN 324 SNF, ar užtenka kad siūlomas produktas tik šias aprobacijas atitiktų?“
ATSAKYMAS: 31-oje (Aušinimo skystis) pirkimo dalyje neprašoma, kad siūlomas produktas turėtų DTFR 29D110 (MB 326.3) arba MAN 324 SNF, arba ,,lygiavertis“ oficialius OEM (OEM – original equipment manufacturer) patvirtinimus (aprobacijas). Siūlomas produktas turi atitikti DTFR 29D110 (MB 326.3) arba MAN 324 SNF, arba ,,lygiavertis“ reikalavimus.
									Viešojo pirkimo komisija

